Dietmar Aschenbach

Dietmar Aschenbach (født 1950) er en tysk tidligere skihopper som konkurrerte for Øst-Tyskland. Han representerte bl.a. Wintersportverein Brotterode.

Aschenbach konkurrerte internasjonalt i årene 1968-1977. Han ble nummer 9 i VM i skiflyging i Planica i 1972. Han deltok i den tysk-østerrikske hoppuka i 1971/72, 1973/74, 1974/75 og 1975/76, der han oppnådde sammenlagtplasseringene 75, 22, 40 og 20. Hans beste plassering i enkeltrenn i Hoppuka var 9.-plass i Garmisch-Partenkirchen 1. januar 1976. I den sveitsiske hoppuka 1975 ble han nummer 8 sammenlagt og tok 2.-plass i rennet i Le Locle 19. januar.

Dietmar Aschenbach tok bronsemedalje i det østtyske mesterskapet i stor bakke i 1974. I 1976 ble han østtysk lagmester i hopp for ASK Vorwärts Oberhof sammen med Martin Weber, Hans-Georg Aschenbach og Jochen Danneberg.

Dietmar er eldre bror av skihopperen Hans-Georg Aschenbach.

Referanser

Hovedkilde 
 Adam Kwieciński: Hoppresultater Dietmar Aschenbach (besøkt 7. mars 2016)

Eksterne lenker 
 

Tyske skihoppere
Personer fra Landkreis Schmalkalden-Meiningen
Fødsler i 1950